**THIRRJE PUBLIKE**

**Për paraqitjen e drejtorëve të shkollave për ndjekjen e trajnimit të avancuar**

 Në bazë të Ligjit për trajnimin dhe provimin për drejtor në shkollë fillore, shkollë të mesme, konvikt nxënësish dhe universitet të hapur civil për mësim të përjetshëm (“Gazeta Zyrtare e Republikës së Maqedonisë” nr. 10/2015, 145/2015, 192/2015, 30/2016, 120/2018 dhe 140/2018) çdo **drejtor shkolle** që ka **të dhënë provimin për drejtor** është i detyruar të ndjekë trajnimin e avancuar prej së paku 4 ditë seminarike (nga 8 orë), me kohëzgjatje totale prej 32 orë gjatë vitit.

 Aplikim dorëzon personi:

- drejtori aktual (u.d. drejtor) i shkollës,

- me certifikatë të vlefshme për drejtor.

Sapo të plotësoni këto dy kushte, mund të aplikoni për trajnim të avancuar.

Me fletë-aplikimin detyrimisht dorëzohet:

- Kopje e Vendimit për përzgjedhjen/emërimin për drejtor;

- Kopje e Certifikatës së provimit të dhënë për drejtor dhe

- Kopje e fletëpagesës për shumën e derdhur prej 10 000 den për katër trajnime (nga 2500 denarë për çdo trajnim).

 Çdo drejtor gjatë vitit 2024 duhet të ndjekë trajnimet e parapara me ligj, prandaj është e nevojshme të përzgjidhni katër nga temat e mëposhtme.

 Në fletë-aplikim është e nevojshme të regjistroni shifrat e temave të përzgjedhura (kur zgjidhni, kushtojini vëmendje gjuhës në të cilën zhvillohet trajnimi).

|  |  |
| --- | --- |
| **TRAJNIMET** | **Shifra e trajnimit** |
| **Menaxhimi financiar (në gjuhën maqedonase)** | FR01 |
| **Menaxhimi financiar (në gjuhën shqipe)** | FR02 |
| **Punë administrative dhe arkivore (në gjuhën maqedonase)** | AA01 |
| **Inkluziviteti – sfidë në shkolla, praktikat pozitive (në gjuhën maqedonase)** | INK01 |
| **Mobingu, aspektet psikosociale dhe mbrojtja ligjore (në gjuhën maqedonase)** | MOB01 |
| **Mobingu, aspektet psikosociale dhe mbrojtja ligjore (në gjuhën maqedonase me përkthyes në gjuhën shqipe)** | MOB02 |
| **Inkuadrimi i kuadrit mësimor dhe profesional (praktikantëve) në procesin edukativ-arsimor në shkollat fillore dhe të mesme në RMV (në gjuhën maqedonase)** | PRI01 |
| **Inkuadrimi i kuadrit mësimor dhe profesional (praktikantëve) në procesin edukativ-arsimor në shkollat fillore dhe të mesme në RMV (në gjuhën maqedonase me përkthyes në gjuhën shqipe)** | PRI02 |
| **Lufta kundër korrupsionit dhe konfliktit të interesave në sistemin arsimor (në gjuhën maqedonase)** | KOR01 |
| **Lufta kundër korrupsionit dhe konfliktit të interesave në sistemin arsimor (në gjuhën shqipe)** | KOR02 |
| **Kompetencë digjitale me aplikimin e teknologjisë së informacionit dhe kompjuterike në mësimdhënie dhe shkollë (në gjuhën maqedonase)** | DIG01 |
| **Kompetencë digjitale me aplikimin e teknologjisë së informacionit dhe kompjuterike në mësimdhënie dhe shkollë (në gjuhën shqipe)** | DIG02 |

**Shënim:** Radhitja e trajnimeve të përzgjedhura nga ana juaj, nuk është renditja sipas së cilës do të jeni të ftuar në trajnime.

**Orarin e realizimit të trajnimeve individuale, përkatësisht terminin tuaj do ta merrni në email, ndaj është e rëndësishme që qartë dhe lexueshëm të plotësoni të dhënat në fletë-aplikim.** Trajnimi për një temë të caktuar do të realizohet pas regjistrimit të minimum 20 personave.

Aplikimi me dokumentacionin e plotë dorëzohet **VETËM PËRMES POSTËS** pranë Qendrës Shtetërore të Provimeve në adresën: rr. “Vasil Gjorgov” p.n., 1000 Shkup,

Drejtorët për ndjekjen e trajnimit të avancuar paguajnë mjete në vlerë prej 10 000,00 denarësh me fletëpagesë të plotësuar në këtë mënyrë:

Qëllimi i dërgesës: Pagesë për ndjekjen e trajnimit të avancuar për drejtorë.

Emri i pranuesit: Buxheti i Republikës së Maqedonisë së Veriut;

Banka pranuese: Banka popullore e Republikës së Maqedonisë së Veriut;

Llogaria transaksionale:100000000063095;

Llogaria e shfrytëzuesit buxhetor: 1600261506 787 16;

Shifra e të hyrave: 723013;

Programi: 30.

Telefoni për kontakt: 075 340 963

Me respekt,

 Qendra Shtetërore e Provimeve